अर्जेन्टिना र जर्मनी पराजित
इस्कोको ह्याट्रिकसँगै अन्तर्राष्ट्रिय मैत्रीपूर्ण फुटबलमा स्पेनले अर्जेन्टिनालाई ६–१ ले पराजित गरेको छ । मंगलबार पहिलो हाफमा २–१ को अग्रता लिएको स्पेनले दोस्रो हाफमा चार गोल गर्‍यो । इस्कोले २७, ५२ र ७४ औं मिनेटमा गोल गर्दै ह्याट्रिक पूरा गरे ।
म्याड्रिड — इस्कोको ह्याट्रिकसँगै अन्तर्राष्ट्रिय मैत्रीपूर्ण फुटबलमा स्पेनले अर्जेन्टिनालाई ६–१ ले पराजित गरेको छ । मंगलबार पहिलो हाफमा २–१ को अग्रता लिएको स्पेनले दोस्रो हाफमा चार गोल गर्‍यो । इस्कोले २७, ५२ र ७४ औं मिनेटमा गोल गर्दै ह्याट्रिक पूरा गरे ।अन्य गोल डिएगो कोस्टा, इयागो आस्पास र थियागो अलाकान्ट्राको नाममा रह्यो । अर्जेन्टिनाबाट एकमात्र गोल निकोलास ओटामेन्डीले गरे । ग्याब्रियल जेससको एकमात्र गोलमा ब्राजिलले जर्मनीलाई १–० ले पराजित गरेको छ । खेलको ३७ औं मिनेटमा विलियनको पास सदुपयोग गर्दै जेससले गरेको गोल निर्णायक साबित भयो ।ब्राजिलका लागि विजयी गोल गरेका ग्याब्रियल जेससलाई अंगाल्दै फर्नान्डिन्हो । तस्बिर : रोयटर्सअर्को खेलमा इंग्ल्यान्ड र इटाली १–१ को बराबरीमा रोकिए । जेमी भार्डीले २६ औं मिनेटमा घरेलु टोलीलाई अग्रता दिलाए । तीन मिनेट बाँकी रहँदा इटालीले पेनाल्टी पायो । लोरेन्जो इन्सिन्याले पेनाल्टी सदुपयोग गर्दै खेल बराबरीमा ल्याए । अन्य खेलमा बेल्जियमले साउदी अरेबियालाई ४–० ले र फ्रान्सले रसियालाई ३–१ ले हराए । अस्ट्रेलिया र कोलम्बियाबीचको खेल गोलरहित बराबरीमा टुंगियो ।